kardosdrur/scandi-wiki huggingface dataset:
Danmark under den kolde krig (rapport)

Danmark under den kolde krig. Den sikkerhedspolitiske situation 1945-1991 er titlen på en udredning i fire bind (2.350 sider) fra Dansk Institut for Internationale Studier. Udredningen præsenteredes den 30. juni 2005.

Udredningen er blevet til på grundlag af kommissorier fra regeringerne Nyrup Rasmussen og Fogh Rasmussen.
 
Som titlen siger, behandler udredningen Danmarks stilling under den kolde krig.

Den konkluderer blandt andet:
 - at Danmark i hele perioden 1949-1991 var fast forankret i NATO. NATO-medlemskabet spillede en langt større rolle end de forbehold, Danmark havde f.eks. overfor placering af atomvåben på dansk jord i fredstid.
 – at fodnotepolitikken i 1980'erne ikke havde nogen påviselig betydning for den internationale udvikling, og udover et lidt skrammet renommé formentlig heller ingen betydning for Danmarks NATO-medlemskab. 
 – at truslen fra Warszawapagten ofte blev overdrevet, og at den ingen planer havde om at indlede et uprovokeret angreb på Vesten.
 – at der ikke blev identificeret topspioner i Danmark, men at den østtyske efterretningstjeneste, Stasi, på et tidspunkt havde 26 danskere som agenter i Danmark, fortrinsvis med mindre opgaver. Militærattacheerne på østambassaderne var meget aktive i den militære del af Warszawapagtens efterretningsarbejde.
 – at den danske fredsdebat og den sikkerhedspolitiske diskussion der førte frem til fodnotepolitikken i overvejende grad var bestemt af internationale tendenser og idéstrømninger i den vestlige verden. 
 – at SF's første leder, Aksel Larsen, efter bruddet med kommunisterne var meddeler til vestlige efterretningstjenester.
 – at det meste af Politiets Efterretningstjenestes arkiver er tilintetgjort, da efterretningstjenesten ifølge lovgivningen skal slette registreringer om personer, hvis der ikke er blevet føjet nye oplysninger til i 10 år. Dispensationer fra reglen skal behandles af det såkaldte Wambergudvalg.

Udredningen fik en blandet modtagelse hos især politikerne, og i finansloven for 2006 blev der af regeringen og Dansk Folkeparti afsat 10 mio. kroner til ny forskning i Danmark under den kolde krig. 26. januar 2006 meddelte videnskabsminister Helge Sander, at regeringen og Dansk Folkeparti var blevet enige om, at midlerne skal bruges til oprettelsen af et nyt center for forskning i den kolde krig. Det blev til Center for Koldkrigsforskning, med historikeren Bent Jensen som forskningsleder.

Ekstern henvisning

Omtale 
 

Rapport
Kolyma (flod)

Kolyma (, ; , ) er en flod i det nordøstlige Sibirien. Afvandingsområdet ligger i Republikken Sakha, Tjukotskij autonome okrug og Magadan oblast i Rusland. Floden udspringer i bjergene nord for Okhotsk og Magadan ved sammenløbet af floderne Kulu og Ajan-Jurjakh, og munder ud i Kolymabugten i det Østsibiriske hav. Kolyma er  km lang, og afvandingsarealet opgives til 643.000 km² i Den store sovjetiske encyklopædi og 647.000 km² i Statens Vandregister.

Ved udløbet i Kolymabugten former floden et 110 km langt delta med et areal på 3.000 km². Kolyma er frosset i flere meters dybde ca. 250 dager om året, og er kun isfri mellem tidligt i juni og oktober.

Kolyma er kendt for sine Gulag-arbeidslejre under Stalintiden.

Efter at lejrene blev nedlagt blev statssubsidierne mindre, og lokale virksomheder og offentlig transport reduceredes til næsten ingenting. Mange mennesker, især etniske russere, ukrainere og hviderussere, er flyttet, mens de, som er forblevet i området, ernærer sig ved fiskeri og jagt sammen med områdets oprindelige folk — herunder jakuter, jukagirer, evener, tjuktjier.

Kommercielt brug af Kolyma 

Kolyma er sejlbar 3-3,5 måned om året ca. 2.000 km opstrøms til udmundingen af bifloden Bakhaptja.

Ved byen Sinegóre i Magadan oblast er Kolymna vandkraftværk placeret. Vandkraftværket stod færdigt i 1982 og har en installeret kapacitet på 900 MW. Reservoirsøen har et areal på 454,6 km² og et volumen på 15,080 km³.

I den nederste del af floden foregår blandt andet fiskeri af heltling (coregonus albula), hvidfisk (coregonus muksun), bajkal hvidfisk (coregonus autumnalis) og hvidlaks.

Noter

Eksterne henvisninger 

Floder i Tjukotskij autonome okrug
Floder i republikken Sakha
Floder i Magadan oblast
Krumnæbbet ryle

Krumnæbbet ryle (Calidris ferruginea) er en vadefugl, der er ret almindelig som trækgæst i Danmark om efteråret, men sjælden om foråret, hvor fuglene flyver direkte til ynglepladserne i arktisk Sibirien mellem floderne Jenisej og Kolyma. Den overvintrer i tropisk Vestafrika. Det videnskabelige navn ferruginea betyder 'rustfarvet' (af latin ferrugo rust).

Krumnæbbet ryle ses ofte i flokke sammen med alm. ryle, og kendes da på længere ben og næb end alm. ryle, og i flugten på den hvide overgump. Ligesom dværgryle optræder krumnæbbet ryle særligt talrigt hvert tredje eller fjerde år. Det skyldes, at antallet af ræve i det nordlige Sibirien er meget lille i netop det år, hvor lemmingebestanden i det foregående år har været på sit lavpunkt. Færre ræve betyder mindre predation af rylernes æg og unger .

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 
 Netfugl.dk 
 Beskrivelse af krumnæbbet ryle på Dansk Ornitologisk Forenings hjemmeside.

Mågevadefugle
Arktis' fugle
Fugle fra Nordasien
Bollnäs kommun

Bollnäs kommune ligger i landskapet Hälsingland i det svenske län Gävleborgs län. Kommunens administrationscenter ligger i byen Bollnäs, der ligger midt i kommunen ved nordenden af søen Varpen. Søen og kommunen gennemløbes af floden Ljusnan.

Byer 
Bollnäs kommune hadde otte byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län
Overgump

Overgumpen er hos fugle en betegnelse for ryggen lige over halen. Fjerene er på dette sted ofte karakteristisk farvede.

Kilder
 Det Danske Sprog- og Litteraturselskab: Overgump i Den Danske Ordbog Hentet 20-11-2012.

Fugleanatomi

en:Rump (animal)#Birds
Yngledragt

Yngledragt er i yngletiden det særlige, ofte farvestrålende, udseende hos visse fugle, fisk eller krybdyr. Denne dragt kaldes også for pragtdragten, især hos ænder.

Se også 
 Fjer

Kilder
 Det Danske Sprog- og Litteraturselskab: Yngledragt i Den Danske Ordbog Hentet 20-11-2012.

Dyreanatomi
Fugleanatomi
Djamel Haimoudi

Djamel Haimoudi (født 10. december 1970 i Oran, ) er en algerisk FIFA-dommer. Han startede sin karriere som international fodbolddommer i 2004, og har bl.a dømt udner Africa Cup of Nations 2008, U/20-VM 2011 samt Africa Cup of Nations 2012.

Han har dømt en række CAF Champions League-kampe, såvel som flere VM-kvalifikationskampe. Han, er en af de 52 dommere som er blevet udvalgt til at skulle dømme under VM 2014

Karriere 
Djamel har været dommer i flere ligaer og turneringer bl.a Ligue 1, CAF Champions League, CAF Super Cup, CAF Confederation Cup, Africa Cup of Nations i 2008, kvalifikationen til Africa Cup of Nations i 2008 og 2012, samt den afrikanske kvalifikation til VM, 2006 og 2010, og flere internationale venskabsturneringer.

Under U/20-VM 2011, dømte han kampene mellem  og , og  mod  i den første runde, og mellem  og  i den anden runde.

Turneringer 
 CAN 2008 (1 kamp)
 CAN 2010 (2 kampe)
 CAF Champions League (5 sæsoner, 8 kampe)
 CAF Confederation Cup (2 sæsoner, 4 kampe)
 CAF Super Cup (1 kamp)
 U/20-VM 2011 (3 kampe)
 CAN 2012 (2 kampe)

Kilder 

Fodbolddommere fra Algeriet
Undergump

Undergumpen er hos fugle en betegnelse for området mellem gat og hale. Fjerene er på dette sted ofte karakteristisk farvede.

Se også
 Overgump

Kilder
 Det Danske Sprog- og Litteraturselskab: Undergump i Den Danske Ordbog Hentet 20-11-2012.

Fugleanatomi
Hans Ferdinand Linskens

Hans Ferdinand Linskens (22. maj 1921 i Lahr, Tyskland - 13. august 2007) var en tysk botaniker og genetiker. Han var professor i botanik ved Radboud Universiteit Nijmegen fra 1957 til 1986. Linskens var chefredaktør af Theoretical and Applied Genetics (1977-1987) og Sexual Plant Reproduction. Han var også en indflydelsesrig redaktør af manualer.

Linskens var valgt medlem af Deutsche Akademie der Naturforscher Leopoldina, The Linnean Society of London, Koninklijke Nederlandse Akademie van Wetenschappen og Academie Royale des Sciences de Belgique.

Referencer 

Botanikere fra Tyskland
Genetikere
Vitale Candiano

Vitale Candiano (ca. 966–1017) var den 24. doge i Venedig.

Biografi
Han var formentlig den 4. søn af den 22 doge, Pietro 4. Candiano. Han blev valgt af folkeforsamlingen i september 978. Dette skete efter at han havde måttet flygte til Sachsen på grund af oprøret mod hans far. Hans forgænger Pietro 1. Orseolo havde forladt Venedig for at blive munk. Vitale abdicerede frivilligt efter at have været doge i 14 måneder.

Forhold til det vestlige kejserrige 
Til tider var forholdet mellem Venedig og det tysk-romerske kejserdømme stormfuldt, for i 976 gjorde indbyggerne i Venedig oprør og dræbte dogen Pietro 4. Candiano. Uanset at han var en despotisk leder fik han støtte fra den tysk-romerske kejser og gennem sit andet ægteskab var han i familie med både Otto 2.'s familie og kongen af Italien.

Abdikation 
14 måneder efter at være blevet valgt til doge, abdikerede Vitale Candiano af helbredsårsager. Han trak sig tilbage til klosteret Sant'Ilario og levede som munk. I 1017 døde han i klosteret og blev begravet der.

Henvisninger

Eksterne kilder 
 Venedig

Se også 

Doger
Sortgrå ryle

Sortgrå ryle (Calidris maritima) er en vadefugl, der ses som en fåtallig gæst i Danmark udenfor dens yngletid. Fuglene kommer fra det nordlige Skandinavien og muligvis også fra Svalbard og det nordlige Rusland, hvor den yngler midt på sommeren.

Den sortgrå ryle ses i Danmark ofte ved moler eller stenede strande, hvor den bl.a. lever af tanglopper. Den findes gerne enkeltvis eller i små flokke. Om vinteren har den karakteristiske gule eller orange ben og gul næbrod.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Hans Meltofte, Jon Fjeldså, Fuglene i Danmark, Gyldendal, 2002. .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .

Eksterne henvisninger 
 Netfugl.dk 
 Beskrivelse af sortgrå ryle på Dansk Ornitologisk Forenings hjemmeside.

Mågevadefugle
Arktis' fugle
Islands fugle
Fugle fra Skandinavien
Moskva-nætter

"Moskva-nætter" (, translittereret: "Podmoskovnye Vetjera", bogstavligt oversat: Nætter nær Moskva) er nok den bedst kendte russiske sang udenfor Rusland. Sangen hedder på dansk Moskva-nætter og er oversat fra russisk af Winnie Jelsager.

Sangen er skrevet af de to veletablerede sangskrivere Vasilij Solovjov-Sedoj og Mikhail Matusovskij, men de blev dog ikke enige om sangens titel. Solovjov-Sedoj, som var fra Leningrad, insisterede på at sangen hellere skulle hedde Nætter nær Leningrad i stedet for Nætter nær Moskva. Sangen blev for alvor kendt i Rusland i 1955 da den unge skuespiller Vladimir Trosjin sang den i en film samme år. Året efter blev sangen adopteret som kendingsmelodi for Verdensungdomsfestivalen i Moskva og blev dermed spredt rundt om i verden. Sangen blev særlig populær i Kina. Den statsejede radiofoni i Sovjetunionen tog sangen som sin kendingsmelodi i 1964. Radio Moskva benyttede sangen som sin kendingsmelodi i instrumental udgave ved indledningen af hvert nyhedsprogram og efter information om frekvensændringer.

Kildehenvisninger

Eksterne henvisninger 
 Moskva-nætter med noder 
 Moskva-nætter med Den Røde Hærs Kor

Sange fra Sovjetunionen
Sange fra 1955
Hofors kommun

Hofors kommune ligger i landskapet Gästrikland i den sydvestlige del af det svenske län Gävleborgs län. Kommunens administrationscenter ligger i byen Hofors.

E16 og jernbanelinjen Bergslagsbanan går gennem kommunen mellem Gävle og Falun i Dalarnas län.

Byer 
Hofors kommune har to byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län
Leonard O'Brien

Leonard Francis "Mike" O'Brien (20. januar 1904 – 30. marts 1939) var en amerikansk hockeyspiller som deltog i OL 1932 i Los Angeles.

O'Brien vandt en bronzemedalje i hockey under OL 1932 i Los Angeles. Han var med på det amerikansk hold som kom på en tredjeplads i hockeyturneringen.

Eksterne henvisninger 

Hockeyspillere
Sportsfolk fra USA
SBAB Bank

SBAB Bank AB er en statsejet svensk bank, der driver virksomhed på det svenske lånemarked for boliger. SBAB begyndte sin virksomhed den 1. juli 1985 for at finansiere statslige boliglån. Siden begyndelsen af 1990'erne konkurrerer virksomheden med private aktører som bl.a. banker og tilbyder lån til private kunder.

SBAB-koncernen består af datterselskaberne AB Sveriges Säkerställda Obligationer (SCBC), der udsteder særligt dækkede obligationer og FriSpar Bolån AB, der er et samejet kreditmarkedsselskab hovedsagelig med virksomhed i dele af det sydlige Sverige. SBAB Banks ejerandel i FriSpar udgør 51 procent, de øvrige ejere er Sparbanken Öresund, som ejer 39,2 procent og Sparbanken Syd, som ejer 9,8 procent.

SBAB Bank AB's administrerende direktør er Klas Danielsson og bestyrelsesformand er Bo Magnusson. Banken beskæftiger cirka 420 ansatte, der administrerer en udlånsportefølje på cirka 257 milliarder svenske kronor. SBAB Bank AB har en markedsandel på 9 procent.

Kildehenvisninger

Eksterne henvisninger 
 Officiel hjemmeside 

Banker fra Sverige
Etableret i 1985
Post scriptum

Post scriptum eller P.S. er latin og betyder efterskrift. På dansk staves det postscriptum og forkortes PS eller p.s. Det benyttes litterært i slutningen af en tekst, hvor forfatteren tilføjer en eller flere forhastede sætninger som et informativt tillæg til det som allerede er skrevet, eller som en tillægsoplysning uafhængig af tekstens øvrige tema. Postscripta findes oftest i uformelle breve, tilføjet efter afsenderens underskrift. Samme type information kan også blive tilføjet i bøger og essays, men da er udførelsen ofte mere gennemtænkt og kaldes gerne efterord.

Latinske vendinger
Henri Peslier

Henri François Peslier (4. januar 1880 – 12. maj 1912) var en fransk vandpolospiller som deltog i OL 1900 i Paris.

Peslier vandt en bronzemedalje  i vandpolo under OL 1900 i Paris. Han var med på det franske vandpolohold Libellule de Paris som kom på en tredjeplads.

Eksterne henvisninger 

Vandpolospillere fra Frankrig
Svømmere fra Frankrig
Medaljevindere ved sommer-OL 1900
Olympiske bronzemedaljevindere fra Frankrig
Vacheron Constantin

Vacheron Constantin er en schweizisk virksomhed, der producerer luksusure. Firmaet er en del af Richemont-gruppen. Det blev grundlagt i 1755 af urmageren Jean-Marc Vacheron og er dermed et af verdens ældste urmærker, der stadig bliver produceret. I 1819 sluttede Francis Constantin sig til foretagendet.
Der er ansat ca. 500 medarbejdere i hele verden, heraf ca. 400 i deres afdelinger Geneve og Vallée de Joux.

Tidligere ejere af Vacheron Constantin-ure inkluderer Napoleon Bonaparte, pave Pius 11., hertugen af Windsor og Harry Truman.

Sammen med Patek Philippe og Auduemars Piguet regnes firmaet som en af "de tre store".

Referencer

Eksterne henvisninger 

 Vacheron Constantin.com

Armbåndsursproducenter fra Schweiz
Urmærker
Etableret i 1755
Rolex

Rolex SA og dets datterselskab Montres Tudor SA er en virksomhed der designer og producerer luksusure. Det blev grundlag af Hans Wildorf og Alfred Davis i London, England i 1905. I 1919 flyttede Wilsdorf og Davis virksomheden til Geneve, Schweiz.

Magasinet Bloomberg Businessweek rangerede Rolex som nummer 71 på listen over verdens top 100 globale varemærker i år 2007. Rolex er den største enkeltproducent af luksusure med en produktion af omkring 812.000 om året.
Den estimerede omsætning i 2003 var omkring 3 milliarder $.

Referencer

Eksterne henvisninger 

 rolex.com
 tudorwatch.com

Armbåndsursproducenter fra Schweiz
Fremstillingsvirksomheder fra Storbritannien
Urmærker
Etableret i 1905
Luksusmærker
Mike Chang

Michael " Mike " Robert Chang Jr. er en fiktiv karakter fra FOX' musikalsk komedie-drama-serie Glee. Figureren er portrætteret af skuespiller og danser Harry Shum, Jr. , og har optrådt i Glee siden fjerde episode i den første sæson, "Preggers", den 23. september 2009. Glee følger prøvelserne i koret New Directions på den fiktive William McKinley High School i byen Lima, Ohio, i hvilken kor Mike er medlem af. Han er indført som en fodboldspiller, der slutter sig til klubben sammen med et par af hans holdkammerater, og viser sig hurtigt at være en fremragende danser.

Figurer fra Glee
Glee-diskografi

Diskografien fra tv-serien Glee, består af otte soundtrack album , tre kompilationsalbummer , seks EP'er, og 205 singler.

Oversigt over diskografi

Albums

Soundtrack album

Compilation albums

Kilder 

 
Diskografier
Jean-François Copé

Jean-François Copé (født 5. maj 1964 i Boulogne-Billancourt, Hauts-de-Seine) er en fransk politiker, der er formand for landets konservative parti Union pour un Mouvement Populaire, som han desuden har repræsenteret i Assemblée Nationale siden 2002. Siden 2005 har han desuden været borgmester i Paris-forstaden Meaux; en post han også havde fra 1995 til 2002.

Copé fungerede som talsperson for regeringen fra 2002 til 2007 og var i samme periode også bl.a. finansminister. I 2010 blev han generalsekretær for UMP, og i november 2012 blev han med 50,03% af stemmerne, efter et kaotisk valg, valgt til formand for partiet.

Han er uddannet fra École Nationale d'Administration og Institut d'études politiques de Paris, og har bl.a. arbejdet i finansvirksomheden Dexia. Han er gift for anden gang og far til fire.

Kilder 

Finansministre fra Frankrig
Præsidentaspiranter fra Frankrig
Hofors

Hofors er en by i landskapet i Gästrikland i Gävleborgs län  i Sverige, beliggende lidt vest for  landskaps-/länsgrænsen til Dalarna. Den er administrationsby i Hofors kommun og i år 2010 boede der 6.681 indbyggere der. 

Hofors er opstået omkring  stålindustrien, der går tilbage til et gammelt jernværk fra 1600-tallet. Hofors nævnes för første gang i  1549, da som Hoffors.

E16 og jernbanelinjen Bergslagsbanan går gennem byen i øst- vestlig retning.

Eksterne kilder og henvisninger
Il Pigmalione

Il Pigmalione (dansk: Pygmalion) er en scena lirica (en lyrisk scene eller en lille opera) i én akt af Gaetano Donizetti; librettisten er ukendt. Den er Donizettis første opera, og den blev skrevet mellem september og oktober 1816, da komponisten var 19 år gammel.

Librettoen til Donizettis opera var baseret på en libretto af Antonio Simone Sografi til Giovanni Batiste Cimadors Pimmalione (1790), som igen er baseret på Rousseaus Pygmalion, som i sidste ende er baseret på den 10. bog i Ovids Metamorfoser.

Roller

Noter 

Operaer af Gaetano Donizetti
Pietro il grande

Il falegname di Livonia, o Pietro il grande, czar delle Russie er en komisk opera i to akter af Gaetano Donizetti til en libretto af Gherardo Bevilacqua Aldobrandini fra 1819, der er delvist baseret på Felice Romanis libretto til Giovanni Pacinis opera Il falegname di Livonia, der netop var blevet præsenteret på La Scala i Milano den 12. april 1819, samt på Romanis kilde, Alexandre Duvals komedie Le menuisier de Livonie, ou Les illustres voyageurs (1805)..

Roller

Noter

Litteratur 
 Ashbrook, William (1982). Donizetti and His Operas. Cambridge University Press., . .
 Ashbrook, William (1992). "Donizetti, (Domenico) Gaetano (Maria): work-list" in Sadie 1992, vol. 1, pp. 1215–1218.
 Osborne, Charles (1994). The Bel Canto Operas of Rossini, Donizetti, and Bellini. Portland, Oregon: Amadeus Press. .
 Sadie, Stanley, red. (1992). The New Grove Dictionary of Opera (4 bind). London: Macmillan. .
 Sadie, Stanley, editor; John Tyrell; executive editor (2001). The New Grove Dictionary of Music and Musicians, 2. udg. London: Macmillan.  (hardcover).  (eBook).
 Smart, Mary Ann; Budden, Julian. "Donizetti, (Domenico) Gaetano (Maria)" in Sadie 2001.
 Weinstock, Herbert, Donizetti and the World of Opera in Italy, Paris, and Vienna in the First Half of the Nineteenth Century, New York: Pantheon Books, 1963.

Eksterne links 
 Libretto (italiensk)
 Libretto (italiensk) 
 "G. Donizetti. IL FALEGNAME DI LIVONIA, OSSIA PIETRO IL GRANDE ", Russisk premiere af Sankt Petersborgs kammeroperakompagni 
 Tom Kaufman, "DONIZETTI: Pietro il Grande, operatoday.com, 13. september 2005 (pladeanmeldelse)

Operaer af Gaetano Donizetti
Anders Lind

Anders Lind (14. december 1998) er en dansk landsholdspiller og offensiv spiller i bordtennis medlem af Københavns Bordtennisklub tidligere i BTK Vedbæk og Hillerød GI.

Anders Lind var kun 10 år, da han sikrede sig det uofficielle Europamesterskab i U12 2009 i Schiltigheim, Frankrig. Guldmedaljen kom i hus efter en finalesejr på 3-2 og 18-16 i femte og afgørende sæt over østrigske Andreas Levenko. Senere på sæsonen vandt han også Stiga Masters 2009, som var Europa Top 16 for spillere født i 1998 eller senere. 

Som 13-årig spillede Anders Lind sit første senior EM i bordtennis i Herning 2012, hvor han var turneringens yngste spiller. Lind og hans tre år ældre doublemakker Claus Nielsen måtte dog se sig besejret af en Matiss Burgis fra Letland og svenske Robert Svensson med 9-11, 11-2, 12-10 og 11-7 og tabte også deres anden kamp 12-10, 9-11, 3-11 og 3-11 til et russisk par Vasily Lakeev og Viacheslav Burov. Dermed var de to danskere slået ud af doubleturneringen. I singelturneringen tabte Anders Lind 0-3 i sæt til ukrainske Yaroslav Stoyanov.

I 2012 blev han nummer 6 ved Europa Top 10 for drenge, dansk mester i drengesingle og mixed double, vandt drenge Top 12, vandt bronze ved ITTF Polish Open i drengesingle, bronze ved ITTF Spanish Open i drenge single, sølv ved ITTF Spanish Open drengehold og bronze ved EM for drengehold.

Anders Lind blev 2012 kåret som årets talent i dansk bordtennis. Med prisen fulgte en check på 5000 kroner, som skal bruges til at understøtte hans videre bordtennisudvikling. Han har tidligere modtaget Team Copenhagens pris som Årets idrætstalent i København i 2010. 

Anders Lind var i efteråret 2012 nummer to i Europa i aldersgruppen 15-årige.

Resultater 
2012
DM for ungdom Drenge Single
DM for ungdom Drenge/Pige Mixed Double (med Nicoline Koefoed)
DANMARK TOP 12 Drenge

2010
DM for ungdom Yngre Drenge Single
DM for ungdom Yngre Drenge Double (med Oliver Hansen)

2009
DM for ungdom Yngre Drenge Single
DM for ungdom Yngre Drenge Double (med Rasmus Ibsen)
DANMARK TOP 12 Drenge
Europamester for ungdom-U12 Drenge Single

Eksterne henvisninger 
 
Bordtennis-EM: Stortalent tæt på overraskelse - dr.dk/Sporten/Øvrig sport

Bordtennisspillere fra Danmark
Hudiksvalls kommun

Hudiksvall kommune ligger i landskapet Hälsingland i det svenske län Gävleborgs län. Kommunens administrationscenter ligger i byen Hudiksvall.

Vigtigste virksomhed i kommunen er papirproducenten Holmen som beskæfteiger 10% af kommunens arbejdsstyrke.

Europavej E4 og jernbanelinjen Ostkustbanan passerer gennem kommunen.

Byer 
Hudiksvall kommune havde i 2005 ni byer.
Indbyggere pr. 31. december 2005.

Venskabsbyer 
  Kaskö i Finland
  Maribo i Danmark
  Namsos i Norge

Billeder

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län